MEGA ดีดแรง 4% หลังยันมาตรการแบงก์ “เมียนมา” ไม่กระทบ โบรกคงเป้ากำไรปี 65 โต 16%
MEGA ดีดแรง 4% ราคาแตะ 49.25 บ. หลังยืนยันมาตรการแบงก์ชาติ “เมียนมา” ห้ามชำระหนี้สกุลเงินต่างประเทศ ไม่กระทบ โบรกคงเป้ากำไรปี 65 แตะ 2.25 พันลบ. โต 16% คงคำแนะนำซื้อ ประเมินเป้า 67 บ.
MEGA ดีดแรง 4% ราคาแตะ 49.25 บ. หลังยืนยันมาตรการแบงก์ชาติ “เมียนมา” ห้ามชำระหนี้สกุลเงินต่างประเทศ กระทบจำกัด โบรกคงเป้ากำไรปี 65 โต 16%
21 ก.ค. 2565

ผู้สื่อข่าวรายงานว่า วันนี้ (21 ก.ค. 65) ราคาหุ้น บริษัท เมก้า ไลฟ์ไซแอ็นซ์ จำกัด (มหาชน) หรือ MEGA ล่าสุด ณ เวลา 14:59 น. อยู่ที่ระดับ 49.25 บาท บวก 2 บาท หรือ 4.23% สูงสุดที่ระดับ 49.25 บาท ต่ำสุดที่ระดับ 47 บาท ด้วยมูลค่าซื้อขาย 155.38 ล้านบาท

โดย บล.เคทีบีเอสที ระบุในบทวิเคราะห์ (20 ก.ค.65) คงคำแนะนำ “ซื้อ” และคงราคาเป้าหมาย 67 บาท อิง PER ปี 2565 ที่ 26 เท่า มีมุมมองเป็นกลางจากการประชุมนักวิเคราะห์เมื่อวันที่ 19 ก.ค. 65 มีประเด็นสำคัญดังนี้ 1) MEGA มีสัดส่วนรายได้จาก Myanmar ประมาณ 35-37% ของรายได้รวม โดยกำไรสุทธิจาก Myanmar อยู่ที่ 15% -18% ของกำไรสุทธิ MEGA ทั้งนี้ผู้บริหารคาดรายได้ consumer product มีโอกาสที่จะชะลอตัวจาก inflation อย่างไรก็ตาม สัดส่วนกำไรสุทธิที่มาจาก Consumer product มีสัดส่วนเพียง 10% ของกำไรสุทธิจาก Myanmar (หรือ 1.5% -1.8% ของกำไรสุทธิของ MEGA) อีกทั้งมองว่า demand ของ Pharmaceutical product ที่ยังเติบโตดีจะมาช่วยชดเชยส่วนที่ลดลง
รวมทั้ง  2) Import license ใช้ระยะเวลาในการขอยาวนานขึ้น ซึ่งจะกระทบกับ Consumer product ด้าน harmaceutical product รัฐบาลยังคงให้ priority ปัจจุบัน MEGA มีสต๊อกสินค้าในเมียนมาร์อยู่ที่ 4 เดือน ไม่มีปัญหาเรื่องสินค้าขาด, 3) สำหรับสัญญาซื้อขายในเมียนมาร์กับเจ้าของแบรนด์ MEGA จะรับเงินเป็น USD และการขายสินค้าในตลาดจะเป็นเงิน Kyat และ 4) MEGA ไม่มีเงินกู้ใน Myanmar ที่เป็นสกุลเงินต่างประเทศ ดังนั้นไม่ได้รับผลกระทบจากแบงก์ชาติเมียนมาร์ห้ามชำระหนี้ด้วยสกุลเงินต่างประเทศทั้งเงินต้นและดอกเบี้ย
ทั้งนี้คงประมาณการกำไรสุทธิปี 2565 ที่ 2,256 ล้านบาท เติบโต 16% เมื่อเทียบจากปีก่อน และปี 2566 ที่ 2,459 ล้านบาท เติบโต 9% เมื่อเทียบจากปีก่อน ราคาหุ้น underperform SET ปลับลง 2% ใน 1 เดือนที่ผ่านมา แต่ outperform SET เพิ่มขึ้น 6% ใน 3 เดือนที่ผ่านมา จากแนวโน้มค่าเงินบาทอ่อนส่งผลบวกต่อผลประกอบการ